Lavinamasis žaidimas

„Raidės kitaip“

Metodinė priemonė skirta pradinių klasių ir specialiųjų poreikių turintiems mokiniams

 Parengė Nomeda Kopcikienė, specialioji pedagogė ir logopedė,

Algis Guobys, dailės ir technologijų mokytojas metodininkas.

 Birštono gimnazija

 (mokyklos pavadinimas)

APTARTA

Birštono gimnazijos pradinių klasių mokytojų metodinio būrelio susirinkime 2017- 03-07, protokolo Nr.

METODINĖS PRIEMONĖS APRAŠYMAS

Tikslas:

Aktyvinti vaiką, didinti mokymosi motyvaciją pažinti raides per aktyvią praktinę veiklą.

Uždaviniai:

* Ugdysis gebėjimą sukaupti dėmesį, koncentraciją;
* Lavins pastabumą, mąstymą;
* Lavins smulkiąją motoriką, akies – rankos judesių koordinaciją ;
* Lavins regimąjį suvokimą, orientaciją erdvėje;
* Pratinsis garsą sieti su jo ženklu – raide, įsidėmės jos formą, gebės ją pamatyti ir atpažinti tarp kitų raidžių;
* Patirs pažinimo džiaugsmą.

Priemonę sudaro: medinė lentelė su pritvirtintais smeigtukais, gumytės ir kortelė su užduotimi - didžiosiomis spausdintinėmis raidėmis.

Priemonės panaudojimo būdai

Mokinys, atlikdamas subtilius judesius, padedančius geriau kontroliuoti ir koordinuoti pirštus, rankas, akis ir t.t., žiūrėdamas į pavyzdį, dėlios nurodytas raides, stengsis jas įsiminti. Raidę sies su atitinkamu garsu, sugalvos žodžių su šiuo garsu. Šie pratimai labai svarbūs mokantis skaityti, nes skaitymo įgūdžiams formuoti reikalinga nuovoka ir motorika.